友人發現一間新開幕的特色打卡港式火鍋店。於是膽粗粗上黎試水溫！
先講下店內環境，餐廳為配合「去滾」主題，有好多精緻的壁畫。暫時post一張，其他等大家自己去發掘啦！
點餐紙和餐具都好配合到主題，尤其係點餐紙上既菜名都好有心思，未開始食，已經充滿期待。
我們選了「癡膠花癲雞燉湯」，店員建議我們先試飲湯底，因他們稱湯底就和中湯一樣滋潤。一試果然是很濃郁又多膠質，感覺到滿滿的膠原蛋白！
又叫了一些小食「金甲脆魚皮」和「黃金魷魚鬚」。又脆又香鹹蛋黃味。
打邊爐除左湯底，配料都好重要，尤其係肉類。叫了個「至尊天九牛頸脊」，旁邊菜牌亦有建議煮食時間，加上本身牛肉雪花分佈均勻，又夠牛味，讓味蕾得到滿足感。真係一分錢一分貨，同任食打邊爐係截然不同的兩個層次。
個湯底名堂夠曬特別，其實係魚頭湯。大大個魚頭放咗入去個鍋度，好快就散發出香濃嘅魚味。
廣島蠔大大隻，食落感覺都幾香滑。
不嬲都鍾意食丸類，蝦就更加係我至愛。 打邊爐不容錯過。